ai4bharat/Pralekha huggingface dataset:
পর্যটনমন্ত্রক
কেন্দ্রীয় পর্যটন মন্ত্রী শ্রী প্রহ্লাদ সিং প্যাটেল ছত্রিশগড়ের ডঙ্গারগড়ের মা বমলেশ্বরী দেবী মন্দিরের উন্নয়নের জন্য ভিত্তিপ্রস্তর স্থাপন করেছেন
নতুন দিল্লি, ০২ মার্চ, ২০২১
কেন্দ্রীয় পর্যটন ও সংস্কৃতি মন্ত্রকের স্বাধীন দায়িত্বপ্রাপ্ত মন্ত্রী শ্রী প্রহ্লাদ সিং প্যাটেল আজ নতুন দিল্লিতে ভার্চুয়াল মাধ্যমে ছত্রিশগড়ের ডঙ্গারগড়ের মা বমলেশ্বরী দেবী মন্দিরের উন্নয়নের জন্য ভিত্তিপ্রস্তর স্থাপন করেছেন। অনুষ্ঠানে ছত্রিশগড়ের মুখ্যমন্ত্রী শ্রী ভূপেশ বাঘেল উপস্থিত ছিলেন। ভিত্তিপ্রস্তর স্থাপন করে কেন্দ্রীয় মন্ত্রী বলেন, মা বমলেশ্বরী দেবী মন্দিরের উন্নয়নের জন্য পর্যটন ও সংস্কৃতি মন্ত্রক ৪৩.৩৩ কোটি টাকা বরাদ্দ করেছে। এই প্রকল্পের মাধ্যমে তীর্থযাত্রীদের সুবিধার জন্য একটি কেন্দ্র গড়ে তোলা হবে। যেখানে বিভিন্ন ধরনের ব্যবস্থা থাকবে। খুব শীঘ্রই এই প্রকল্পের কাজ শুরু হবে বলে তিনি জানান।
পর্যটন ও সংস্কৃতি মন্ত্রক ন্যাশনাল মিশন অন পিলগৃমেজ রেজুভেনেশন এন্ড স্পিরিচুয়াল হেরিটেজ অগমেন্টেশন ড্রাইভ বা প্রসাদ প্রকল্পের মাধ্যমে সারা দেশ জুড়ে এরকম আরও ১৩ টি উন্নয়নমূলক কর্মসূচি গ্রহণ করেছে বলে জানা গেছে। যার মধ্যে রয়েছে সোমনাথ, মথুরা, তামিলনাড়ু, বেনারস গুরুভায়ুর, অমরাবতী কামাখ্যা এবং অমৃতসর।
বিজ্ঞানওপ্রযুক্তিমন্ত্রক
জৈব প্রযুক্তিতে বিশ্বে নেতৃত্ব দানের ক্ষমতা ভারতের রয়েছে : হর্ষবর্ধন
নয়াদিল্লি, ২২ নভেম্বর, ২০১৯
কেন্দ্রীয় বিজ্ঞান, প্রযুক্তি, ভূ-বিজ্ঞান এবং স্বাস্থ্য ও পরিবার কল্যাণ মন্ত্রী ডঃ হর্ষবর্ধন বলেছেন, জৈব প্রযুক্তিতে ভারতের শীর্ষস্থানে পৌঁছনোর ক্ষমতা রয়েছে। তিন দিনের আন্তর্জাতিক বায়োইন্ডিয়া শীর্ষ বৈঠকের উদ্বোধনী অনুষ্ঠানে ভাষণ দেওয়ার সময় বৃহস্পতিবার তিনি বলেন, ভারতে জৈব প্রযুক্তি ক্ষেত্রে বিশেষজ্ঞ রয়েছেন। সাম্প্রতিক দশকগুলিতে এদেশে জৈব প্রযুক্তি ক্ষেত্রে প্রসার লক্ষ্য করা যাচ্ছে। দেশ জুড়ে জৈব প্রযুক্তি স্থাপনে সরকার উৎসাহ দিচ্ছে এবং হাজার হাজার নতুন উদ্যোগকে সহায়তা যোগাচ্ছে।
ডঃ হর্ষবর্ধন বলেন, ২০৩০ সালের মধ্যে বিজ্ঞান ও প্রযুক্তি ক্ষেত্রে দেশকে শীর্ষস্থানে নিয়ে যাওয়া প্রধানমন্ত্রী শ্রী নরেন্দ্র মোদীর স্বপ্ন। সারা বিশ্বে বিজ্ঞান সংক্রান্ত তৎপরতা বৃদ্ধির হার যেখানে ৫ শতাংশ, ভারতের ক্ষেত্রে এই হার ১৪ শতাংশ। মন্ত্রী বলেন, রাষ্ট্রসংঘ প্রযোজিত মিশন ইনোভেশন কর্মসূচিতে ভারত অগ্রণী ভূমিকা নিয়েছে। স্মার্ট গ্রিড, অফ গ্রিড এবং স্থায়ী জৈব জ্বালানির ক্ষেত্রে দেশ নেতৃত্ব দিচ্ছে। প্রধানমন্ত্রী শ্রী নরেন্দ্র মোদীর লক্ষ্য ২০২২ সালের মধ্যে আমরা যেন নতুন ভারত গঠন করতে পারি, যার মাধ্যমে ভারত ‘বিশ্বগুরু’তে পরিণত হবে। পেট্রোলিয়াম, প্রাকৃতিক গ্যাস ও ইস্পাত মন্ত্রী শ্রী ধর্মেন্দ্র প্রধান বলেন, সরকার পরিবহণ জ্বালানিতে ২০ শতাংশ ইথানল মিশ্রণের লক্ষ্যমাত্রা নিয়েছে। যখন এই পরিকল্পনাটি হাতে নেওয়া হয়, সেই সময় ১ শতাংশেরও কম ইথানল মিশ্রণ করা হ’ত, আজ তা বৃদ্ধি পেয়ে ৬ শতাংশে পৌঁছেছে। ভবিষ্যতে অতিরিক্ত খাদ্যকণা থেকে ইথানল তৈরির পরিকল্পনা নেওয়া হয়েছে, যার মাধ্যমে আমাদের ‘অন্নদাতা’রা ঊর্জা দাতায় পরিণত হবেন।
গ্লোবাল বায়ো ইন্ডিয়া সম্মেলনে শিক্ষাবিদ, উদ্ভাবক, গবেষক, শিল্পোদ্যোগী এবং মাঝারি ও বৃহৎ শিল্পের প্রতিনিধিরা অংশগ্রহণ করছেন। ভারতে এই ধরনের সম্মেলন এই প্রথম। ২৫টি দেশের ৩ হাজার প্রতিনিধি এবং দেশের ১৫টি রাজ্যের থেকে অংশগ্রহণকারীরা এখানে যোগ দিয়েছেন। ২০০-রও বেশি প্রদর্শকারী ২৭৭টি নতুন উদ্যোগ এবং জৈব প্রযুক্তি নিয়ে কাজ করছেন ১০০ জন এই সম্মেলনে অংশগ্রহণ করেছেন।
SSS/CB/SB
(Visitor Counter : 50
বিদ্যুৎমন্ত্রক
দেশে অক্সিজেন উৎপাদন কেন্দ্রগুলিতে দিবারাত্রি বিদ্যুৎ সরবরাহ অব্যাহত রাখতে শক্তি মন্ত্রকের একগুচ্ছ উদ্যোগ
নয়াদিল্লি, ১২ মে, ২০২১
করোনা ভাইরাস মহামারীর দ্বিতীয় ঢেউয়ের প্রভাব সারা ভারতে পড়েছে এবং হাসপাতাল সহ বাড়িতে কোভিড রোগীদের চিকিৎসার জন্য অক্সিজেনের চাহিদাও কয়েকগুণ বৃদ্ধি পেয়েছে। এই প্রেক্ষিতে শক্তি মন্ত্রক অক্সিজেন উৎপাদন কেন্দ্রগুলিতে নিরবচ্ছিন্ন বিদ্যুৎ সরবরাহ অব্যাহত রাখতে একগুচ্ছ ব্যবস্থা গ্রহণ করেছে। শক্তি মন্ত্রক ইতিমধ্যেই ৭৩টি গুরুত্বপূর্ণ অক্সিজেন উৎপাদন কেন্দ্রকে নিরবচ্ছিন্ন বিদ্যুৎ সরবরাহের জন্য সুনিশ্চিত করেছে। এর মধ্যে জাতীয় রাজধানী অঞ্চলে অক্সিজেন সরবরাহের জন্য ১৩টি অক্সিজেন উৎপাদন কেন্দ্রে লাগাতার বিদ্যুৎ সরবরাহ অব্যাহত রয়েছে। মন্ত্রকের পক্ষ থেকে নিরবচ্ছিন্ন বিদ্যুৎ সরবরাহ অব্যাহত রাখতে যে সমস্ত উদ্যোগ গ্রহণ করা হয়েছে তা নিম্নরূপ :
শক্তি মন্ত্রকের সচিব দৈনিক ভিত্তিতে বিদ্যুৎ সরবরাহ ব্যবস্থা সম্পর্কে পর্যালোচনা বৈঠক করছেন। রাজ্যগুলির শক্তি সচিবদের সঙ্গেও নিরন্তর যোগাযোগ বজায় রাখা হচ্ছে। বিদ্যুৎ উৎপাদন সংস্থাগুলির চেয়ারম্যান তথা ম্যানেজিং ডায়রেক্টর সহ বিদ্যুৎ উৎপাদন সংস্থাগুলির আধিকারিকদের সঙ্গেও নিরন্তর যোগাযোগ বজায় রয়েছে। সচিব পর্যায়ের পর্যালোচনা বৈঠকে দিবারাত্রি বিদ্যুৎ সরবরাহের সঙ্গে যুক্ত বিভিন্ন সমস্যার সময়সীমার মধ্যে সমাধানে প্রয়োজনীয় উদ্যোগ নেওয়া হচ্ছে।
মন্ত্রকের পক্ষ থেকে দিবারাত্রি একটি কন্ট্রোল রুম চালু করা হয়েছে। এই কন্ট্রোল রুম থেকে সব ধরনের সমস্যার সমাধানে প্রয়োজনীয় পদক্ষেপ নেওয়া হবে। এছাড়াও, রুরাল ইলেক্ট্রিফিকেশন কর্পোরেশন লিমিটেডের পক্ষ থেকে একটি অভ্যন্তরীণ কন্ট্রোল গ্রুপ স্থাপন করা হয়েছে। এই গোষ্ঠী অক্সিজেন উৎপাদন কেন্দ্রগুলির নোডাল আধিকারিকদের সঙ্গে সমন্বয় বজায় রেখে চলছে।
দিবারাত্রি বিদ্যুৎ সরবরাহ অব্যাহত রাখতে রাজ্যগুলিকে প্রয়োজনীয় পরামর্শ দেওয়া হয়েছে। পরামর্শে রাজ্যগুলিকে বলা হয়েছে, বিদ্যুৎ উৎপাদন কেন্দ্রগুলির সঙ্গে নিরন্তর যোগাযোগ বজায় রাখতে এবং বিদ্যুৎ উৎপাদনের ক্ষেত্রে সর্বাধুনিক পন্থাপদ্ধতি অনুসরণ করতে।
এছাড়াও, বিদ্যুৎ সরবরাহ ব্যবস্থার ওপর নজর রাখতে টেকনিক্যাল অডিট প্রক্রিয়া চালু হয়েছে যাতে প্রযুক্তিগত যে কোনও বাধা-বিপত্তির সমাধানের ক্ষেত্রে দ্রুত সিদ্ধান্ত গ্রহণ করা যায়।
পাওয়ার সিস্টেম অপারেশন কর্পোরেশন জাতীয় রাজধানী অঞ্চলে অক্সিজেন উৎপাদন কেন্দ্রগুলিতে নিরবচ্ছিন্ন বিদ্যুৎ সরবরাহের জন্য টেকনিক্যাল অডিট ব্যবস্থা গ্রহণ করেছে। এই ব্যবস্থার মাধ্যমে বিদ্যুৎ সরবরাহের গতি-প্রকৃতির মূল্যায়ন, বিদ্যুৎ সরবরাহের উৎস, জরুরি পরিস্থিতিতে বিকল্প পদ্ধতি অবলম্বন করে অক্সিজেনের যোগান, রিলে পদ্ধতিতে অক্সিজেন উৎপাদন অব্যাহত রাখা প্রভৃতির ওপর গুরুত্ব দেওয়া হচ্ছে। এখনও পর্যন্ত দিল্লি ও জাতীয় রাজধানী অঞ্চলে ১৩টি অক্সিজেন উৎপাদন কেন্দ্র থেকে লাগাতার অক্সিজেন সরবরাহ করা হচ্ছে।
এছাড়াও, টেকনিক্যাল অডিটের ভিত্তিতে আরও ২০টি অক্সিজেন উৎপাদন কেন্দ্রকে চিহ্নিত করা হয়েছে। এই উৎপাদন কেন্দ্রগুলি সম্পর্কিত তথ্য সংশ্লিষ্ট রাজ্য সরকারগুলির সঙ্গে বিনিময় করা হচ্ছে যাতে বাড়তি অক্সিজেনের যোগান মেটাতে অবিলম্বে প্রয়োজনীয় ব্যবস্থা গ্রহণ করা যায়। দেশে বাকি অক্সিজেন উৎপাদন কেন্দ্রগুলির টেকনিক্যাল অডিট প্রক্রিয়া আগামী সাতদিনের মধ্যে শেষ হবে বলে মনে করা হচ্ছে।
CG/BD/DM/
(
বিজ্ঞানওপ্রযুক্তিমন্ত্রক
জওহরলাল নেহরু সেন্টার ফর অ্যাডভান্স সায়েন্টিফিক রিসার্চ প্রতিষ্ঠানের আইএসিএস প্রাক্তনী ও তার পড়ুয়ারা বাতাস থেকে জল বের করার একটি যন্ত্র তৈরি করেছেন
কলকাতা, ৩০ অগাস্ট, ২০২২
জওহরলাল নেহরু সেন্টার ফর অ্যাডভান্স সায়েন্টিফিক রিসার্চ  প্রতিষ্ঠানের আইএসিএস প্রাক্তনী ও তার পড়ুয়ারা বাতাস থেকে জল বের করার একটি যন্ত্র তৈরি করেছেন। তিনি ভারতীয় অ্যাসোসিয়েশন ফর কাল্টিভেশন অফ সায়েন্সের প্রাক্তনী ২০২২ সালে এই প্রতিষ্ঠান থেকে জৈব রসায়ন নিয়ে তিনি পিএইচডি করেছেন। ডঃ তাপস কুমার মাজি জেএনসিএএসআর – এর রসায়ন ও পদার্থ বিদ্যা বিভাগের অধ্যাপক। ২০১৯ সালে রসায়ন বিজ্ঞানের জন্য তিনি ও তাঁর পড়ুয়ারা শান্তিস্বরূপ ভাটনগর পুরস্কার পান। তাঁরা বাতাস থেকে জল বের করার একটি নতুন যন্ত্র তৈরি করেছেন।
জীবন ও মৃত্যুকে আলাদা করার ক্ষেত্রে অন্যতম প্রাকৃতিক সম্পদ হ’ল জল। দুর্ভাগ্যবশত বিশ্বের মোট জনসংখ্যার দুই-তৃতীয়াংশই তীব্র জল সমস্যার সম্মুখীন। ২০৫০ সালের মধ্যে বিশ্বের প্রায় ৫০ শতাংশ জনগণ তীব্র জল সঙ্কটের সম্মুখীন হবেন বলে মনে করা হচ্ছে। বাণিজ্যিকভাবে চাষের জন্য প্রকৃতি থেকে যে জল পাওয়া যায়, তার মাত্র ৬০-৭০ শতাংশ ব্যবহৃত হয়।
শুষ্ক এলাকায় সৌরশক্তি ব্যবহার করে কম আর্দ্রতা রয়েছে, এমন জায়গায় বায়ু থেকে জল নিষ্কাশন করা হচ্ছে। কিন্তু সমস্যাটি হ’ল – কোনও বিশেষ ভৌগোলিক অবস্থানে সঙ্কট সীমাবদ্ধ থাকে না। জনসংখ্যা, শিল্প ক্ষেত্র, জলবায়ু পরিবর্তন, জল দূষণ সহ অন্যান্য বেশ কিছু বিষয়ের উপর এটি নির্ভর করে।
অধ্যাপক মাঝি ও তাঁর অন্যান্য সহকারী গবেষকরা এমন একটি যন্ত্র তৈরি করেছেন, যার সাহায্যে বাতাস থেকে জল নিষ্কাশন করা যায়। এর নাম দেওয়া হয়েছে ‘ইন্ডোর অ্যাটমোস্ফেয়ারিক ওয়াটার হার্ভেস্টার’। এটি স্পঞ্জের মতো বাতাস থেকে জলকণা শুষে নেয়। ঐ যন্ত্রে অসংখ্য ছিদ্র রয়েছে। প্রথম যে জলবিন্দু ঐ যন্ত্রে ঢোকে, সেটিই আবার তার পরের জলবিন্দুটিকে টেনে আনে। অত্যাধিক আর্দ্রতায় এই যন্ত্রের সাহায্যে পর্যাপ্ত জল সংগ্রহ করা যায়। আপেক্ষিক আর্দ্রতার হার ৯০-৯৫ শতাংশের মধ্যে থাকলে জল সংগ্রহ হয় সর্বোচ্চ হারে। এই গবেষণাপত্রটি জার্মানীর অ্যাডভান্সড্ ফাংশনাল মেটিরিয়ালস্ শীর্ষক বিজ্ঞান পত্রিকায় প্রকাশ হয়েছে।
PG/PM/SB
(Visitor Counter : 7
প্ৰধানমন্ত্ৰীৰ কাৰ্যালয়
কাইলৈ বিশ্ব বহনক্ষম উন্নয়ন সন্মিলন,২০১৮ উদ্বোধন কৰিব প্ৰধানমন্ত্ৰীয়ে
প্ৰধানমন্ত্ৰী শ্ৰী নৰেন্দ্ৰ মোদীয়ে ১৬ ফেব্ৰুৱাৰী, শুকুৰবাৰে নতুন দিল্লীৰ বিজ্ঞান ভৱনত উদ্বোধন কৰিব ২০১৮ বৰ্ষৰ বিশ্ব বহনক্ষম উন্নয়ন সন্মিলন৷ এই সন্মিলন হ’ল শক্তি আৰু সম্পদ প্ৰতিষ্ঠানৰ ফ্লেগশ্বিপ ফ’ৰাম আৰু ই বহনক্ষম উন্নয়ন, শক্তি আৰু পৰিৱেশ খণ্ডৰ গোলকীয় নেতা তথা চিন্তাবিদসকলক এক উমৈহতীয়া মঞ্চত একলগ কৰিব বিচাৰে৷
কেন্দ্ৰীয় পৰিৱেশ, বন আৰু বতৰ পৰিৱৰ্তন মন্ত্ৰী ড০ হৰ্ষ বৰ্ধন, উদ্যোগ আৰু বাণিজ্য মন্ত্ৰী শ্ৰী সুৰেশ প্ৰভু, কেন্দ্ৰীয় ৰাজ্যিক গৃহ আৰু নগৰ পৰিক্ৰমা মন্ত্ৰী শ্ৰী হৰদ্বীপ পুৰী, কেন্দ্ৰীয় অসামৰিক বিমান পৰিবহন মন্ত্ৰী শ্ৰী জয়ন্ত সিনহাকে ধৰি কেইবাগৰাকীও গণ্যমান্য ব্যক্তি সন্মিলনত উপস্থিত থাকিব৷
এই বৰ্ষৰ সন্মিলনৰ বিষয়বস্তু হ’ল—‘এটি প্ৰাণোচ্ছল গ্ৰহৰ বাবে সহযোগিতা’৷বিশ্ব বহনক্ষম উন্নয়ন সন্মিলনে বতৰ পৰিৱৰ্তনৰ পটভূমিত উন্নয়নশীল অৰ্থনীতিসমূহে সন্মুখীন হোৱা কিছুমান অতি গুৰুতৰ প্ৰত্যাহ্বানৰ সমাধান সূত্ৰ বিচাৰে৷ ভূমি হ্ৰাসৰ মোকাবিলা কৰা, কাৰ্যকৰী জাৱৰ ব্যৱস্থাপনা প্ৰক্ৰিয়া, বায়ু প্ৰদূষণ ৰোধ, সম্পদ আৰু শক্তিৰ দক্ষতা বৃ্দ্ধি আদিৰ দৰে বিভিন্ন বিষয়সমূহো সন্মিলনত উত্থাপিত হ’ব৷
বিশ্ব বিভিন্ন দেশৰ নীতি নিৰ্ধাৰক, গৱেষক, চিন্তাবিদ, কূটনীতিবিদ আৰু কৰ্প’ৰেটকে ধৰি প্ৰায় ২০০০ প্ৰতিনিধিয়ে সন্মিলনত ভাগ ল’ব৷ সন্মিলনৰ পূৰ্ণাংগ অধিবেশনত প্ৰখ্যাত আন্তঃৰাষ্ট্ৰীয় বক্তাই পৰিৱেশ বিষয়ক বিভিন্ন দিশ আলোকপাত কৰিব৷ উল্লেখ্য যে শক্তি আৰু সম্পদ প্ৰতিষ্ঠানেনতুন দিল্লীত ১৫,১৬ আৰু ১৭ ফেব্ৰুৱাৰীত ইয়াৰ ফ্লেগশ্বিপ ফ’ৰাম বিশ্ব বহনক্ষম উন্নয়ন সন্মিলন,২০১৮ আয়োজন কৰিছে৷
অর্থমন্ত্রক
২০১৮-১৯-এর বার্ষিক রিটার্ন দাখিল এবং রিকনসিলিয়েশন স্টেটমেন্ট জমা দেওয়ার সময়সীমা বৃদ্ধি
নয়াদিল্লি, ২৪ অক্টোবর, ২০২০
কেন্দ্রীয় সরকার কোভিড-১৯ জনিত মহামারীর দরুণ লকডাউন ও নিষেধাজ্ঞার প্রেক্ষিতে একাধিক মহলের কাছ থেকে ২০১৮-১৯-এর বার্ষিক রিটার্ন  দাখিল এবং রিকনসিলিয়েশন স্টেটমেন্ট  জমা দেওয়ার ব্যাপারে সময়সীমা বৃদ্ধির জন্য অনুরোধ পেয়ে আসছে। উল্লেখ করা যেতে পারে, কোভিড-১৯ মহামারী জনিত লকডাউন ও নিষেধাজ্ঞার ফলে স্বাভাবিক ব্যবসায়িক কাজকর্ম এখনও দেশের বহু অংশে ছন্দে ফিরতে পারেনি। সরকারের কাছে আরও অনুরোধ করা হয়েছে যে, বার্ষিক রিটার্ন দাখিল এবং রিকনসিলিয়েশন স্টেটমেন্ট জমা দেওয়ার পূর্ব নির্ধারিত শেষ তারিখ ৩১ অক্টোবর থেকে আরও কিছুদিন বাড়ানোর, যাতে ব্যবসায়ী ও অডিটররা রিটার্ন দাখিলের ক্ষেত্রে মান্যতাগুলি পূরণ করতে পারেন।
উপরোক্ত অনুরোধের প্রেক্ষিতে জিএসটি পরিষদের সুপারিশ অনুযায়ী সিদ্ধান্ত হয়েছে যে বার্ষিক রিটার্ন দাখিল  দাখিল এবং রিকনসিলিয়েশন স্টেটমেন্ট  জমা দেওয়ার তারিখ ৩১ অক্টোবর থেকে বাড়িয়ে ৩১ ডিসেম্বর পর্যন্ত করা হবে। এই মর্মে একটি বিজ্ঞপ্তি শীঘ্রই জারি করা হবে বলেও মন্ত্রকের পক্ষ থেকে জানানো হয়েছে।
উল্লেখ করা যেতে পারে যে, বার্ষিক লেনদেনের পরিমাণ ২ কোটি টাকার কম, এমন করদাতাদের ২০১৮-১৯-এর বার্ষিক রিটার্ন  দাখিল করা ঐচ্ছিক। একইভাবে, বার্ষিক লেনদেনের পরিমাণ ৫ কোটি টাকার কম, এমন করদাতাদের ক্ষেত্রে ২০১৮-১৯-এর রিকনসিলিয়েশন স্টেটমেন্ট  জমা দেওয়াও ঐচ্ছিক।
CG/BD/DM
(Visitor Counter : 177
অর্থমন্ত্রক
অর্থমন্ত্রী শ্রীমতি নির্মলা সীতারমণের জি-২০ গোষ্ঠীভুক্ত দেশগুলির ভার্চুয়াল বৈঠকে যোগদান
নয়াদিল্লী, ২০ নভেম্বর, ২০২০
কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারমণ আজ জি-২০ গোষ্ঠীভুক্ত দেশগুলির ভার্চুয়াল বৈঠকে যোগদান করেছেন। কোভিড-১৯ মহামারীর ফলে উদ্ভুত সংকটে বিশ্বজুড়ে অর্থনীতির অবস্থা এবং জি-২০ গোষ্ঠী কিভাবে এই সংকটের মোকাবিলা করার জন্য একযোগে কাজ করবে তা নিয়ে অর্থমন্ত্রীরা মত-বিনিময় করেছেন।
কেন্দ্রীয় অর্থমন্ত্রী এই সংকটের মোকাবিলায় সকলে যাতে আয়ত্বের মধ্যে টিকা পান সেই বিষয়টির ওপর গুরুত্ব দিয়েছেন। তিনি বলেছেন, জি-২০ অ্যাকশন প্ল্যান অর্থনৈতিক মন্দাবস্থা থেকে বেরিয়ে আসার জন্য দীর্ঘমেয়াদী একটি উদ্যোগ। সৌদি আরবের সভাপতিত্বে জি-২০ গোষ্ঠী ঋণ পরিষেবার ক্ষেত্রে অর্থ ফেরত নেবার প্রক্রিয়া স্থগিত রাখার যে উদ্যোগ নিয়েছে শ্রীমতি সীতারমণ সেই প্রসঙ্গটি উল্লেখ করেছেন। এর জন্য জি-২০ গোষ্ঠীভুক্ত সব দেশকে একযোগে সমন্বিতভাবে লক্ষ্যপূরণে কাজ করতে হবে।
কোভিড-১৯ মহামারীর মধ্যে সৌদি আরবের সভাপতিত্বে জি-২০ গোষ্ঠীর কাজের জন্য কেন্দ্রীয় অর্থমন্ত্রী সৌদি আরবকে অভিনন্দন জানিয়েছেন। ডিসেম্বর থেকে ইটালির সভাপতিত্বে এই গোষ্ঠীতে ভারত ত্রয়ী সদস্য হিসেবে কাজ করবে।
বৈদ্যুতিন ও তথ্যপ্রযুক্তি মন্ত্রক
সাধারণ পরিষেবা কেন্দ্র 
নতুন দিল্লি, ০৬ এপ্রিল, ২০২২
বৈদ্যুতিন ও তথ্য প্রযুক্তি মন্ত্রক ডিজিটাল ইন্ডিয়া কর্মসূচির আওতায় সাধারণ পরিষেবা কেন্দ্রের নেটওয়ার্ক তৈরি করেছে।
এই প্রকল্পের আওতায় বিভিন্ন সরকারি পরিষেবা নাগরিকদের দিতে এবং অন্যান্য নাগরিক কেন্দ্রিক ই-পরিষেবা সমাজের সর্বস্তরে পৌঁছে দিতে দেশজুড়ে আড়াই লক্ষ গ্রাম পঞ্চায়েতের প্রতিটিতে অন্তত একটি করে সাধারণ পরিষেবা কেন্দ্র স্থাপনের পরিকল্পনা করা হয়েছে। গ্রামস্তরের উদ্যোক্তারা এটির পরিচালনার দায়িত্বে থাকবেন।
২৮শে ফেব্রুয়ারি ২০২২ তারিখে সারা দেশে ৪ লক্ষ ৬৩ হাজার ৭০৫টি কর্মক্ষম সাধারণ পরিষেবা কেন্দ্র রয়েছে। প্রতিটি কেন্দ্রে গড়ে ৪ জন করে ব্যক্তি নিযুক্ত রয়েছেন। সেই হিসেবে সারা দেশে প্রায় ১৫ লাখ মানুষ প্রত্যক্ষ অথবা পরোক্ষভাবে এই কেন্দ্রগুলিতে কাজ করছেন।
লোকসভায় আজ এক প্রশ্নের লিখিত উত্তরে বৈদ্যুতিন ও তথ্য প্রযুক্তি মন্ত্রকের প্রতিমন্ত্রী শ্রী রাজীব চন্দ্রশেখর এই তথ্য জানিয়েছেন।
CG/SD/SKD/
(Visitor Counter : 129
স্বরাষ্ট্র মন্ত্রক
প্রধানমন্ত্রী শ্রী নরেন্দ্র মোদীকে জন্মদিনের শুভেচ্ছা জানিয়েছেন স্বরাষ্ট্র মন্ত্রী শ্রী অমিত শাহ
নয়াদিল্লি, ১৭ সেপ্টেম্বর, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ আজ প্রধানমন্ত্রী শ্রী নরেন্দ্র মোদীকে তাঁর জন্মদিনে শুভেচ্ছা জানিয়েছেন। একগুচ্ছ ট্যুইটে শ্রী শাহ বলেছেন, দেশের সর্বাধিক জনপ্রিয় নেতা প্রধানমন্ত্রী শ্রী নরেন্দ্র মোদীকে জন্মদিনের শুভেচ্ছা যিনি দরিদ্র মানুষের কল্যাণে এবং দেশের সেবায় নিজেকে নিয়োজিত করেছেন। সমগ্র জাতি প্রধানমন্ত্রী হিসেবে মোদীজির মতো এমন একজন নেতাকে পেয়েছে যিনি একাধিক জনকল্যাণমুখী কর্মসূচির মাধ্যমে বঞ্চিত শ্রেণীর মানুষকে সমাজের মূলস্রোতে ফিরিয়ে নিয়ে এসেছেন এবং এক মজবুত ভারতের ভিত্তি প্রতিষ্ঠা করেছেন।
কেন্দ্রীয় স্বরাষ্ট্র মন্ত্রী আরও বলেন, গৃহ প্রদানই হোক কিংবা বিদ্যুৎ সংযোগ, ব্যাঙ্ক অ্যাকাউন্ট খোলাই হোক বা দরিদ্রদের জন্য শৌচাগার নির্মাণ, যাঁরা দশকের পর দশক ধরে বঞ্চনার শিকার হয়েছেন, তাঁদের জন্য মোদীজি মর্যাদার সঙ্গে জীবনযাপনের সুযোগ করে দিয়েছেন। প্রধানমন্ত্রী দরিদ্র মা-বোনেদের উজ্জ্বলা যোজনার আওতায় রান্নার গ্যাস প্রদান করছেন, তাঁদের কল্যাণে আত্মনিয়োজিত রয়েছেন – এগুলি সবই সম্ভব হয়েছে প্রধানমন্ত্রী শ্রী মোদীজির দৃঢ় অঙ্গীকার ও অবিচল প্রয়াসের মাধ্যমে।
এটা নিঃসন্দেহে এক বড় সুযোগ যে প্রধানমন্ত্রী শ্রী মোদীজির মতো দক্ষ প্রশাসকের অধীনে মাতৃস্বরূপা ভারতের সেবায় কাজ করতে পারছি। মোদীজি তাঁর জীবনের প্রতিটি মুহূর্ত এক শক্তিশালী, নিরাপদ ও আত্মনির্ভর ভারত গঠনের জন্য উৎসর্গ করেছেন। কোটি কোটি দেশবাসীর সঙ্গে আমিও প্রধানমন্ত্রী মোদীজির সুস্বাস্থ্য ও দীর্ঘায়ু কামনা করি।
(CG/BD/DM
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুন করে আক্রান্তদের মধ্যে ৭৬ শতাংশই ১০টি রাজ্য / কেন্দ্রশাসিত অঞ্চল থেকে
নয়াদিল্লি, ২১ সেপ্টেম্বর, ২০২০
দেশে গত ২৪ ঘন্টায় মোট ৮৬,৯৬১ জন নতুন করে করোনায় আক্রান্ত হয়েছেন। এঁদের মধ্যে ৭৬ শতাংশই ১০টি রাজ্য / কেন্দ্রশাসিত অঞ্চল থেকে।
কেবল মহারাষ্ট্র থেকেই নতুন করে আক্রান্তের সংখ্যা ২০ হাজারের বেশি এবং অন্ধ্রপ্রদেশ থেকে এই সংখ্যা ৮ হাজারের বেশি।
দেশে গত ২৪ ঘন্টায় ১,১৩০ জনের মৃত্যুর খবর মিলেছে। গত ২৪ ঘন্টায় মোট মৃত্যুর ৮৬ শতাংশই ১০টি রাজ্য / কেন্দ্রশাসিত অঞ্চল থেকে।
সর্বাধিক ৪৫৫ জনের মৃত্যুর খবর মিলেছে মহারাষ্ট্র থেকে। এরপর রয়েছে কর্ণাটক ও উত্তরপ্রদেশ। এই দুই রাজ্য থেকে মৃত্যুর সংখ্যা যথাক্রমে ১০১ ও ৯৪।
(CG/BD/DM
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ৪২ কোটি ১৫লক্ষের বেশি টিকার ডোজ পাঠানো হয়েছে
রাজ্য / কেন্দ্রশাসিত অঞ্চল এবং বেসরকারি হাসপাতাল গুলির কাছে ২ কোটি ১১লক্ষর বেশি অব্যবহৃত টিকার ডোজ রয়েছে
নতুনদিল্লী, ২০শে জুলাই,
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে, সর্বজনীন টিকাকরণ কর্মসূচীর আওতায় প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ৪২,১৫,৪৩, ৭৩০ টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। আরো ৭১ লক্ষ ৪০হাজার ডোজ পাঠানো হচ্ছে।
আজ সকাল ৮টা পর্যন্ত পাওয়া হিসেব অনুযায়ী এর মধ্যে ৪০,০৩,৫০,৪৮৯ টি ডোজ সুবিধাভোগীদের দেওয়ার জন্য ব্যবহার করা হয়েছে। তবে টিকাকরণের সময় কিছু ডোজ অপচয়ও হয়েছে।
রাজ্য ও কেন্দ্রশাসিত অঞ্চল এবং বেসরকারি হাসপাতালগুলির কাছে এখনও ২,১১,৯৩,২৪১ টি টিকার ডোজ আছে।
CG/CB
(Visitor Counter : 115
স্বাস্থ্যওপরিবারকল্যাণমন্ত্রক
ভারতের আরও একটি সাফল্যের মাইলফলক; প্রায় তিন মাস পর প্রথমবার নতুন করে আক্রান্তের সংখ্যা ৫০ হাজারের নীচে; মোট আক্রান্তের তুলনায় সুস্পষ্টভাবে করোনায় আক্রান্তের হার ১০ শতাংশের কম; সুস্পষ্টভাবে আক্রান্তের সংখ্যা আরও কমেছে; এই সংখ্যা এখন ৭.৫ লক্ষেরও কম
নয়াদিল্লি, ২০ অক্টোবর, ২০২০
ভারত কোভিডের বিরুদ্ধে লড়াইয়ে একাধিক সাফল্যের মাইলফলক অর্জন করেছে। দেশে গত ২৪ ঘন্টায় নতুন করে আক্রান্তের সংখ্যা ৫০ হাজারের নীচে নেমে ৪৬ হাজার ৭৯০ হয়েছে। প্রায় ৩ মাস পর এই সংখ্যা আবার ৫০ হাজারেরও নীচে নেমেছে। গত ২৮শে জুলাই দৈনিক-ভিত্তিতে আক্রান্তের সংখ্যা ৫০ হাজারের নীচে নেমে ৪৭ হাজার ৭০৩ এ পৌঁছেছিল।
প্রতিদিন কোভিড আক্রান্ত রোগীর সংখ্যা বৃদ্ধি পাওয়ায় এবং ধারাবাহিকভাবে মৃত্যু হার হ্রাস পাওয়ায় ভারতে সুস্পষ্টভাবে করোনায় আক্রান্তের সংখ্যা লাগাতার নিম্নমুখী। সাফল্যের এই প্রবণতা অব্যাহত রেখে সুস্পষ্টভাবে করোনায় আক্রান্তের হার ১০ শতাংশের নীচে নেমেছে। দেশে আজ পর্যন্ত সুস্পষ্টভাবে আক্রান্তের সংখ্যা ৭ লক্ষ ৪৮ হাজার ৫৩৮। এই সংখ্যা মোট আক্রান্তের কেবল ৯.৮৫ শতাংশ।
কেন্দ্রীয় সরকারের রণকৌশলের আওতায় রাজ্য/কেন্দ্রশাসিত অঞ্চলগুলির সহযোগিতা ও আন্তরিকতার ফলে দেশে নমুনা পরীক্ষার হার বেড়েছে, কার্যকর নজরদারি ব্যবস্থা গড়ে উঠেছে এবং চিকিৎসার ক্ষেত্রে আদর্শ বিধি কার্যকর হয়েছে। অবশ্য, সার্বিক এই সাফল্যের পেছনে চিকিৎসক, আধা-চিকিৎসক ও অন্যান্য ক্ষেত্রে অগ্রভাগে থাকা কোভিড সেনানীদের নিঃস্বার্থ সেবা ও আন্তরিক প্রচেষ্টাও রয়েছে।
আক্রান্তের সংখ্যা লাগাতার কমতে থাকায় সুস্থতার সংখ্যাও প্রত্যাশিতভাবে বাড়ছে। এতে এখনও পর্যন্ত সুস্থ হয়েছেন ৬৭ লক্ষ ৩৩ হাজার ৩২৮ জন। এর ফলে, সুস্পষ্টভাবে করোনায় আক্রান্তের সংখ্যা এবং সুস্থতার সংখ্যার মধ্যে ফারাক আরও বেড়ে হয়েছে ৫৯ লক্ষ ৮৪ হাজার ৭৯০। দেশে গত ২৪ ঘন্টায় ৬৯ হাজার ৭২০ জন রোগী আরোগ্য লাভ করেছেন। এর ফলে, জাতীয় স্তরে সুস্থতার হার আরও বেড়ে হয়েছে ৮৮.৬৩ শতাংশ।
সদ্য আরোগ্যলাভকারীদের ৭৮ শতাংশই ১০টি রাজ্য/কেন্দ্রশাসিত অঞ্চলের। সর্বাধিক ১৫ হাজারেরও বেশি ব্যক্তি একদিনে আরোগ্য লাভ করেছেন মহারাষ্ট্র থেকে। কর্ণাটক থেকে একদিনেই আরোগ্য লাভের সংখ্যা ৮ হাজারের বেশি।
নতুন করে আক্রান্তদের ৭৫ শতাংশই ১০টি রাজ্য ও কেন্দ্রশাসিত অঞ্চল থেকে। মহারাষ্ট্র, কর্ণাটক ও কেরল থেকে একদিনে ৫ হাজারেরও বেশি সংখ্যায় সংক্রমিত হওয়ার খবর মিলেছে।
দেশে গত ২৪ ঘন্টায় করোনাজনিত কারণে ৫৮৭ জনের মৃত্যু হয়েছে। এর মধ্যে প্রায় ৮১ শতাংশই মারা গেছেন ১০টি রঅ্যা/কেন্দ্রশাসিত অঞ্চল থেকে এ নিয়ে পরপর দু’দিন মৃত্যুর সংখ্যা ৬০০ নীচে রয়েছে। কেবল মহারাষ্ট্র থেকেই একদিনে সর্বাধিক ১২৫ জনের মৃত্যুর খবর মিলেছে।
ভারত বিশ্বের একমাত্র দেশ, যেখানে সুস্থতার সংখ্যা সর্বাধিক এবং মৃত্যু হার সর্বনিম্ন। আজ পর্যন্ত দেশে মৃত্যু হার ১.৫২ শতাংশ। সুস্পষ্টভাবে করোনায় আক্রান্তের সংখ্যা লাগাতার হ্রাস পাওয়ার ফলে মৃত্যু হারও ক্রমশ নিম্নমুখী।
CG/BD/SB
(
প্রধানমন্ত্রীরদপ্তর
ডেনমার্কের প্রধানমন্ত্রীর ভারত সফরের সময় সমঝোতাপত্র / চুক্তি সম্পর্কিত নথিপত্র বিনিময়ের তালিকা
নয়াদিল্লি, ৯ অক্টোবর, ২০২১
|
|
ক্রমিক সংখ্যা
|
|
সমঝোতাপত্র / চুক্তি সম্পর্কিত বিষয়
|
|
ভারতের পক্ষ থেকে নথিপত্র হস্তান্তর
|
|
ডেনমার্কের পক্ষ থেকে নথিপত্র হস্তান্তর
|
|
১
|
|
ভূগর্ভস্থ জলসম্পদ ও উৎস সম্পর্কিত মানচিত্র নির্মাণে হায়দরাবাদের ন্যাশনাল জিওফিজিক্যাল রিসার্চ ইনস্টিটিউটের কাউন্সিল অফ সায়েন্টিফিক অ্যান্ড ইন্ডাস্ট্রিয়াল রিসার্চ, ডেনমার্কের আরহাস বিশ্ববিদ্যালয় এবং ডেনমার্ক ও গ্রিনল্যান্ডের জিওলজিক্যাল সার্ভে প্রতিষ্ঠানের মধ্যে সমঝোতা
|
|
হায়দরাবাদের সিএসআইআর-এর ন্যাশনাল জিওফিজিক্যাল রিসার্চ ইনস্টিটিউটের অধিকর্তা ডঃ ভি এম তিওয়ারি
|
|
রাষ্ট্রদূত ফ্রেডি ভেন
|
|
২
|
|
ভারতের বিজ্ঞান ও শিল্প গবেষণা পর্ষদ এবং ডেনমার্কের ইন্ডাস্ট্রিয়াল রিসার্চ অ্যান্ড ড্যানিশ পেটেন্ট অ্যান্ড ট্রেডমার্ক অফিসের মধ্যে পরম্পরাগত জ্ঞান সম্পর্কিত ডিজিটাল লাইব্রেরির ব্যবহারের সুবিধা
|
|
সিএসআইআর-এর পরম্পরাগত জ্ঞান সম্পর্কিত ডিজিটাল লাইব্রেরি ইউনিটের প্রধান ডঃ বিশ্বজননী জে সাত্তেগেরি
|
|
রাষ্ট্রদূত ফ্রেডি ভেন
|
|
৩
|
|
ক্রান্তিয় জলবায়ু সম্পর্কিত ন্যাচারাল রেফ্রিজারেন্টস গড়ে তুলতে একটি উৎকর্ষকেন্দ্র স্থাপনে বেঙ্গালুরুর ইন্ডিয়ান ইনস্টিটিউট অফ সায়েন্স এবং ড্যানফস ইন্ডাস্ট্রিজ প্রাইভেট লিমিটেডের মধ্যে সমঝোতা
|
|
বেঙ্গালুরুর ইন্ডিয়ান ইনস্টিটিউট অফ সায়েন্স-এর অধিকর্তা অধ্যাপক গোবিন্দন রঙ্গরাজন
|
|
ড্যানফস ইন্ডিয়ার প্রেসিডেন্ট মিঃ রবিচন্দ্রন পুরুষোত্তম
|
|
৪
|
|
ভারত সরকারের দক্ষতা উন্নয়ন ও শিল্পোদ্যোগ মন্ত্রক এবং ডেনমার্ক সরকারের মধ্যে যৌথ আগ্রহপত্র
|
|
দক্ষতা উন্নয়ন ও শিল্পোদ্যোগ মন্ত্রকের সচিব শ্রী রাজেশ আগরওয়াল
|
|
রাষ্ট্রদূত ফ্রেডি ভেন
উপরোক্ত সমঝোতা / চুক্তিগুলি ছাড়াও নিম্নলিখিত বাণিজ্যিক চুক্তিগুলির কথা ঘোষণা হয়েছে :
|
|
ক
|
|
হাইড্রোজেন ইলেক্ট্রোলাইজার উদ্ভাবন ও তার উৎপাদন তথা ভারতে হাইড্রোজেন ইলেক্ট্রোলাইজার ব্যবহারের লক্ষ্যে রিলায়েন্স ইন্ডাস্ট্রিজ লিমিটেড এবং স্টিয়েসডাল ফুয়েল টেকনলজির মধ্যে সমঝোতা
|
|
খ
|
|
ডেনমার্কে সাসটেনেবিলিটি সলিউশন-ভিত্তিক উৎকর্ষকেন্দ্র স্থাপনে ইনফোসিস টেকনলজিস ও আরহাস বিশ্ববিদ্যালয়ের মধ্যে সমঝোতা
|
|
গ
|
|
সমাধান সম্পর্কিত জ্ঞান আদান-প্রদান প্রসারে এবং অর্থনীতির পরিবেশ-বান্ধব রূপান্তরণে গবেষণাধর্মী কাজকর্মে সুযোগ-সুবিধার লক্ষ্যে কৌশলগত অংশীদারিত্ব গড়ে তুলতে অবজারভার রিসার্চ ফাউন্ডেশন এবং ‘স্টেট অফ গ্রিন’ প্রতিষ্ঠানের মধ্যে সমঝোতা
CG/BD/DM/
(
বস্ত্রমন্ত্রক
কেন্দ্রীয় মন্ত্রী শ্রী পীযূষ গোয়েল বস্ত্র মন্ত্রকের দায়িত্ব গ্রহণ করেছেন
প্রতিমন্ত্রী শ্রীমতী দর্শনা বিক্রম জার্দোশও তাঁর দায়িত্ব গ্রহণ করেছেন
নয়াদিল্লী, ৮ জুলাই, ২০২১
কেন্দ্রীয় শিল্প ও বাণিজ্য, উপভোক্তা বিষয়ক, খাদ্য ও গণবন্টন মন্ত্রী শ্রী পীযূষ গোয়েল, কেন্দ্রীয় নারী ও শিশু বিকাশ মন্ত্রী শ্রীমতী স্মৃতি জুবিন ইরানীর কাছ থেকে বস্ত্র মন্ত্রকের দায়িত্ব গ্রহণ করেছেন। শ্রীমতী দর্শনা বিক্রম জার্দোশ-ও দপ্তরের প্রতিমন্ত্রী হিসেবে আজ তাঁর দায়িত্ব গ্রহণ করেন।
দায়িত্ব গ্রহণের পর সংবাদ মাধ্যমের সঙ্গে কথা বলার সময় শ্রী গোয়েল এই দপ্তরের কাজ করার সুযোগ তাঁকে দেওয়ার জন্য প্রধানমন্ত্রী শ্রী নরেন্দ্র মোদীকে ধন্যবাদ জানিয়েছেন। শ্রী গোয়েল তাঁর পূর্বসূরি শ্রীমতি স্মৃতি ইরানীর প্রশংসা করে বলেছেন, তাঁর সময়কালে শ্রীমতি ইরানী অনেক ভালো কাজ করেছেন। এর ফল হিসেবে সম্প্রতি এই দপ্তরের গুরুত্ব বহুগুণ বৃদ্ধি পেয়েছে। প্রধানমন্ত্রী এই মন্ত্রককে আরও শক্তিশালী করতে চান যাতে এই মন্ত্রক অর্থনীতিকে আরও বেশি করে সাহায্য করতে পারে। মন্ত্রী আরও জানান, শিল্প ও বাণিজ্য মন্ত্রকের সঙ্গে বস্ত্র মন্ত্রকের সাযুজ্য রেখে আগামীদিনে কাজ করতে প্রধানমন্ত্রী উদ্যোগী হওয়ায় হয়তো বা শ্রী মোদী এই মন্ত্রকটির দায়িত্ব তাঁকে দিয়েছেন।
শ্রী গোয়েল আরও বলেছেন, কর্মসংস্থান সৃষ্টিতে বস্ত্র মন্ত্রক গুরুত্বপূর্ণ ভূমিকা পালন করতে পারে। আর তাই এই মন্ত্রকের মাধ্যমে সরকার বস্ত্র শিল্পের সঙ্গে যুক্ত সকলের উপার্জনে আরও সাহায্য করতে চায়, বিশেষত মহিলাদের কথা ভেবে আরও সক্রিয় হতে চায়। এই মন্ত্রকের শ্রীবৃদ্ধি যাতে উত্তরোত্তর হয় এবং রপ্তানী বৃদ্ধি পায় তিনি সেই চেষ্টাই করবেন। আগামীদিনে এই মন্ত্রকের উন্নয়ন আরও ব্যাপকভাবে হবে বলে শ্রী গোয়েল আশাবাদী।
ব্র্যান্ড ইন্ডিয়া এবং ভারতীয় টেক্সটাইলকে সরকার আরও গুরুত্ব দিয়ে প্রচার করতে চায়। মন্ত্রী বলেন ব্র্যান্ড ইন্ডিয়া গঠনে ভারতীয় বস্ত্রশিল্প এর আগে গুরুত্বপূর্ণ ভূমিকা পালন করেছে এবং আগামীদিনেও একইভাবে এই শিল্প কাজ করে যাবে। তিনি শ্রীমতী দর্শনা বিক্রম জার্দোশকে স্বাগত জানিয়ে বলেন, মন্ত্রকের প্রতিমন্ত্রী হিসেবে তিনি গুরুত্বপূর্ণ ভূমিকা পালন করবেন এবং সংশ্লিষ্ট শিল্পের বিকাশ ঘটাবেন।
শ্রীমতী জার্দোশ সংবাদ মাধ্যমকে জানান, প্রধানমন্ত্রী শ্রী নরেন্দ্র মোদী তাঁকে কাজের সুযোগ দেওয়ায় তিনি প্রধানমন্ত্রীর নেতৃত্বে এবং শ্রী গোয়েলের তত্বাবধানে কাজ করবেন। ‘মেক ইন ইন্ডিয়া’ উদ্যোগে বস্ত্রশিল্প যাতে আরও গুরুত্বপূর্ণ ভূমিকা পালন করতে পারে সেটি নিশ্চিত করার জন্য তিনি উদ্যোগী হবেন।
CG/CB /NS
(Visitor Counter : 134
প্রধানমন্ত্রীরদপ্তর
সন্ত কবীর দাসজির জন্মদিনে প্রধানমন্ত্রীর শ্রদ্ধার্ঘ
নতুনদিল্লি, ২৪শে জুন , ২০২১
প্রধানমন্ত্রী শ্রী নরেন্দ্র মোদী সন্ত কবীর দাসজির জন্মদিনে তাঁকে শ্রদ্ধা জানিয়েছেন।
প্রধানমন্ত্রী বলেছেন, সন্ত কবীর দাসজি সামাজিক কুপ্রথাগুলির অবসানে যেমন সংগ্রাম করেছেন, একই ভাবে মানবিকতা ও সকলকে ভালোবাসার শিক্ষাও দিয়েছেন। তাঁর দেখান পথে ভ্রাতৃত্ববোধ ও সকলের মধ্যে সদ্ভাব গড়ে তোলার জন্য প্রজন্মের পর প্রজন্ম ধরে সকলে অনুপ্রাণিত হয়।
শ্রী মোদী, বছর কয়েক আগে সন্ত কবীর দাসের নির্বাণ স্থল মাগহরে যান। সেই সময়ের ছবি তিনি সকলের মধ্যে ভাগ করে নিয়েছেন।
CG/CB
(Visitor Counter : 152